b'\n_START_ARTICLE_\nMokri\xc5\xa1\xc4\x8de\n_START_SECTION_\nRastlinstvo in \xc5\xbeivalstvo\n_START_PARAGRAPH_\nMokri\xc5\xa1\xc4\x8da ponujajo rastlinam najrazli\xc4\x8dnej\xc5\xa1a posebna rasti\xc5\xa1\xc4\x8da. Mnoge vodne ali mo\xc4\x8dvirske rastline imajo gobasta stebla in liste, ki prena\xc5\xa1ajo zra\xc4\x8dni kisik v korenine in jim omogo\xc4\x8dajo dihanje. Pri nekaterih zgradba listov omogo\xc4\x8da plavanje na vodi. Rastline te\xc5\xbeko vsrkavajo slano vodo, zato vsaj ob\xc4\x8dasno \xc5\xbeivijo tako reko\xc4\x8d v su\xc5\xa1nih razmerah. Med rastlinami na obrobju potokov in jezer nekatere dr\xc5\xbeijo pokonci olesenela stebla, zato jih ne moti kratkotrajno nihanje vodne gladine._NEWLINE_V vodnatih mokri\xc5\xa1\xc4\x8dih \xc5\xbeivi veliko rib, dvo\xc5\xbeivk in nevreten\xc4\x8darjev, ki so hrana za druge \xc5\xbeivali, zlasti za vodne ptice. V mokri\xc5\xa1\xc4\x8dih \xc5\xbeivi veliko vrst plazilcev, med njimi krokodili, aligatorji in sladkovodne \xc5\xbeelve in ka\xc4\x8d. Med sesalci se jih je veliko prilagodilo mokri\xc5\xa1\xc4\x8dem, zlasti med glodavci: na primer bobri, pi\xc5\xbemovke in kapibare. Med ve\xc4\x8djimi rastlinojedci pa lahko najdemo povodnega konja in vodnega bivola.'